# data[].attributes.headline
SITUASI: JUMLAH PELAJAR YANG TERLALU RAMAI DI DALAM KELAS

# data[].attributes.subject
SITUASI: JUMLAH PELAJAR YANG TERLALU RAMAI DI DALAM KELAS

# data[].attributes.headline
AKHBAR HARIAN METRO:JUMLAH PELAJAR PENGARUHI KEMAMPUAN

# data[].attributes.subject
AKHBAR HARIAN METRO:JUMLAH PELAJAR PENGARUHI KEMAMPUAN

# data[].attributes.attachment_link.readable_text
Satu soal selidik dilakukan The Teaching and Learning International Survey (TALIS) pada 2013 mendapati sebahagian besar guru di seluruh dunia berdepan pelbagai konflik yang boleh mengakibatkan kemerosotan mutu pendidikan.

Kaji selidik antarabangsa mengenai pengajaran dan pembelajaran dianggotai 34 badan kuasa itu mendapati kemorosotan berlaku disebabkan beberapa faktor, sekali gus menjadikan pencapaian guru di negara tertentu berada di bawah standard ditetapkan.

Situasi itu juga secara tidak langsung boleh mempengaruhi cara pengajaran dan pembelajaran guru untuk jangka panjang yang dikhuatiri boleh memudaratkan pencapaian pelajar serta sistem pendidikan sedia ada.

Melalui kaji selidik itu, TALIS merumuskan kepincangan berkenaan bukan saja boleh menjejaskan profesionalisme golongan terbabit, malah mewujudkan kebimbangan dalam beberapa aspek penting yang boleh menjejaskan pencapaian secara keseluruhan.

TALIS mendapati akibat kemelesetan ekonomi dan sokongan kewangan, menyebabkan 38 peratus guru di sekolah tidak mempunyai kelayakan yang baik untuk menjadi guru yang bagus.

Situasi itu juga secara langsung akan menjejaskan pencapaian guru dalam usaha memberi proses pembelajaran dan pengajaran mengikut piawaian ditetapkan terutama kepada pelajar yang berkeperluan khas.

Pada masa sama, jumlah pelajar yang ramai dalam kelas juga menyebabkan proses pengajaran dan pembelajaran guru agak merosot.

Menurut TALIS, jumlah paling sesuai adalah 17 hingga 24 orang. Namun di kebanyakan negara, jumlah ditetapkan sudah melebihi kadar sepatutnya.

"Rasionalnya, jumlah pelajar boleh mempengaruhi kemampuan guru dalam mengawal selia perjalanan proses pendidikan.

"Finland, Iceland, Denmark dan Poland contohnya, mempunyai jumlah pelajar di bawah 20 orang dalam satu kelas manakala Jepun, Mexico dan Chile melebihi 30 orang," katanya.

Lebih mengejutkan, apabila TALIS mendapati kurang sepertiga jumlah guru di seluruh dunia tidak begitu menghargai profesion mereka.

"Ini satu kejutan yang sangat membimbangkan kerana guru adalah profesion diperlukan di seluruh dunia.

"Apabila ada guru yang tidak menghargai profesion mereka, akan wujud kepincangan dan kesukaran, bukan saja dalam proses pengajaran dan pembelajaran, malah akan menjejaskan perjalanan sistem sedia ada.

"Bagaimanapun, TALIS mendapati 88 peratus guru di Malaysia, Singapura, Abu Dhabi dan Korea masih menghargai kerjaya mereka manakala empat peratus guru di Republik Slovak dan lima peratus di Perancis serta Sweden paling menghargai profesion ini," katanya.

Masyarakat, menurut TALIS, meletakkan kejayaan sistem pendidikan sedia ada berdasarkan pencapaian Penilaian Pelajar Antarabangsa (PISA), selain beberapa lagi faktor yang diambil kira seperti penggajian guru, penyertaan golongan profesional dan akademik di sekolah serta kesungguhan guru dalam mengadakan kerjasama dengan sekolah dan masyarakat.

Berdasarkan kaji selidik itu, secara puratanya guru bekerja 38 jam seminggu, tapi Jepun mendahului dengan 50 jam manakala di bawah 30 jam di Chile dan Itali.

Manakala secara purata juga, guru mengajar 19 jam seminggu di dalam kelas di seluruh dunia kecuali 27 jam di Amerika Syarikat dan 15 jam di Norway.

Menurut TALIS, jumlah guru yang berjaya menamatkan pengajian dalam bidang pendidikan juga tinggi, namun kegagalan menjadi guru yang baik berlaku kerana kerapuhan kandungan semasa pengajian memberi kesan kepada pencapaian mereka.

"TALIS mendapati hanya sebilangan kecil memperoleh latihan mencukupi dalam kandungan pengajian, pedagogi dan latihan pengkhususan.

"Sebahagian besar guru pula masih kurang memperoleh pendedahan, sekali gus menjadikan keadaan rumit apabila mereka memasuki alam pekerjaan.

"Respons guru kepada TALIS mengatakan, mereka berupaya memberikan komitmen lebih baik andai kata diberi pelbagai pendedahan berbentuk profesional serta penghargaan setimpal," katanya.

# data[].attributes.attachment_link.description
Satu soal selidik dilakukan The Teaching and Learning International Survey (TALIS) pada 2013 mendapati sebahagian besar guru di seluruh dunia berdepan pelbagai konflik yang boleh mengakibatkan kemerosotan mutu pendidikan. Kaji selidik antarabangsa mengenai pengajaran dan pembelajaran dianggotai 34 badan kuasa itu mendapati kemorosotan berlaku disebabkan beberapa faktor, sekali gus menjadikan pencapaian guru di negara tertentu berada di bawah standard ditetapkan.

# data[].attributes.attachment_link.readable_text
Bangi: "Bayangkan bagaimana seorang guru mahu memberi tumpuan kepada pengajaran jika setiap kelas sekurang-kurangnya terdapat lebih 40 murid.

Ini akan memberi kesan jangka panjang terutama dari segi prestasi murid dan perkara ini perlu diberi perhatian," kata Yang Dipertua Persatuan Ibu Bapa dan Guru (PIBG) Sekolah Kebangsaan Bandar Seri Putra (SKBSP) Mohammad Rozie Mohd Rejab mengenai masalah kepadatan murid di sekolah terbabit.

"Sekolah yang didirikan sejak 2009 itu kini menampung 2,500 pelajar dari empat kawasan perumahan iaitu Bandar Seri Putra, Impian Putra, Bangi Villa dan Bangi Ria," katanya.

Menurut Mohammad Rozie, sekolah itu adalah satu-satunya sekolah kebangsaan yang wujud dalam kawasan berhampiran untuk menempatkan murid tahun satu hingga enam biarpun bilangan penduduk semakin bertambah.

Katanya, bilangan murid yang terlalu ramai juga menyebabkan sekolah mengalami pelbagai masalah lain seperti kekurangan kemudahan, selain menambah beban guru.

"Sejak awal lagi sekolah ini dibuka, kami sudah nampak masalah yang berlaku apabila murid yang mendaftar terlalu ramai.

"Difahamkan, murid yang mendaftar untuk tahun satu pada sesi 2015 adalah lebih 400 orang. Ini merunsingkan semua pihak apabila kemudahan sedia ada tidak lagi dapat menampung keperluan murid, malah semua makmal sains dan stor juga terpaksa dijadikan bilik darjah," katanya.

Dapatkan akhbar Harian Metro untuk berita selanjutnya.

# data[].attributes.attachment_link.description
Bangi: "Bayangkan bagaimana seorang guru mahu memberi tumpuan kepada pengajaran jika setiap kelas sekurang-kurangnya terdapat lebih 40 murid. Ini akan memberi kesan jangka panjang terutama dari segi prestasi murid dan perkara ini perlu diberi perhatian," kata Yang Dipertua Persatuan Ibu Bapa dan Guru (PIBG) Sekolah Kebangsaan Bandar Seri Putra (SKBSP) Mohammad Rozie Mohd Rejab mengenai masalah kepadatan murid di sekolah terbabit.

# data[].attributes.headline
UTUSAN BORNEO ONLINE: ISU BILANGAN PELAJARA DI DALAM KELAS PERLU DIATASI SEGERA

# data[].attributes.subject
UTUSAN BORNEO ONLINE: ISU BILANGAN PELAJARA DI DALAM KELAS PERLU DIATASI SEGERA

# data[].attributes.attachment_link.title
Isu bilangan pelajar ramai dalam kelas perlu diatasi segera

# data[].attributes.attachment_link.description
KUCHING: Isu bilangan pelajar ramai dalam sesebuah kelas perlu diatasi segera dalam usaha memberi keselesaan semasa proses pengajaran dan pembelajaran. Menteri Muda Utiliti (Elektrik Luar Bandar) Dr Abdul Rahman Junaidi berkata penambahbaikan dari sudut tersebut perlu diberi keutamaan dalam mempertingkatkan prestasi pendidikan.

# data[].attributes.body
Perbezaan sosioekonomi keluarga boleh mempengaruhi perbezaan kesediaan belajar seseorang murid.

Menurut kamus dewan, istilah kesediaan bermaksud kesanggupan atau kerelaan manakala istilah belajar bermaksud menuntut ilmu pengetahuan. Kesediaan belajar bermaksud keadaan status diri individu yang sudi menerima maklumat atau ilmu pengetahuan dari persekitaran dengan berfikiran terbuka. Kesediaan belajar merupakan faktor yang sangat penting untuk memastikan setiap isi kandungan pelajaran dapat difahami oleh murid-murid.

Antara faktor yang mempengaruhi perbezaan kesediaan belajar seseorang murid ialah perbezaan sosioekonomi. Sosioekonomi merangkumi aspek bilangan isi keluarga, pendapatan ibu bapa dan pekerjaan ibu bapa. Terdapat beberapa kajian yang telah dijalankan bahawa faktor kemiskinan menunjukkan tahap pendidikan keluarga miskin adalah rendah. Dalam aspek kemiskinan ini, bilangan ahli keluarga yang ramai dalam sesebuah keluarga, pendapatan ibu bapa yang rendah serta pekerjaan ibu bapa yang tidak tetap dan menjamin gaji yang banyak akan menjadikan ibu bapa sukar untuk menyediakan perbelanjaan atau kelengkapan persekolahan untuk anak-anak mereka. Keadaan ini akan menyebabkan anak-anak akan keciciran pelajaran dan kemungkinan anak yang sedang belajar tidak kira di mana-mana peringkat akan menemui kesulitan untuk menyediakan kelengkapan untuk belajar samada dari segi buku rujukan, pakaian ataupun alatan sekolah. Jelaslah bahawa, kemiskinan keluarga akan menyebabkan kesediaan belajar seseorang murid itu akan terganggu.

Seterusnya, bagi mereka yang daripada golongan keluarga berpendapatan tinggi akan dapat menjamin kesediaan belajar seseorang murid. Hal ini dikatakan demikian kerana, ibu bapa yang mempunyai pendapatan yang kukuh dan kerja yang selesa serta terjamin akan dapat menggalakkan anak-anak mereka untuk memperoleh pelajaran yang lebih terbaik dan dapat menjamin masa depan anak-anak mereka. Keluarga daripada golongan ini juga mampu menyediakan kelengkapan belajar, alatan sekolah dan pakaian yang selesa untuk anak-anak mereka. Sehubungan dengan itu, jelaslah bahawa faktor sosioekonomi akan mempengaruhi kesediaan belajar seseorang murid.

# data[].attributes.attachment_link.readable_text
KOTA TINGGI - Akibat desakan hidup seorang bapa di Felda Papan Timur, Bandar Mas di sini tidak mampu menghantar enam anaknya ke sekolah.

Abdul Wahid Abd Rahman, 48, hanya bekerja di sebuah kedai mencuci kereta dengan gaji RM20 sehari dan pendapatan itu tidak cukup buatnya untuk menampung kos persekolahan anak-anaknya.

Bapa kepada sembilan anak berusia antara setahun hingga 19 tahun itu berkata, hanya anak sulungnya sahaja yang berjaya menamatkan persekolahan dan kini bekerja sebagai pembantu di sebuah kedai runcit di Bandar Mas.

"Untuk menyekolahkan enam anak iaitu dua di sekolah menengah, tiga di sekolah rendah dan seorang di Taman Bimbingan Kanak-kanak (Tabika) sudah pasti memerlukan wang yang banyak.

"Saya tidak mampu dan gaji diperoleh anak sulung juga hanya cukup untuk perbelanjaan harian keluarga," katanya ketika ditemui pemberita selepas menerima lawatan Ahli Dewan Undangan Negeri (ADUN) Penawar, Datuk Sharifah Azizah Syed Zain di kediamannya hari ini.

Abdul Wahid berkata, pada mulanya empat anaknya yang berusia 15, 13, 11, dan sembilan tahun itu berhenti sekolah pada 2018 selepas berpindah dari Taman Dahlia, Tampoi ke Gelang Patah, Iskandar Puteri.

Katanya, ketika itu dia hanya bekerja sebagai pengawal keselamatan di sebuah syarikat swasta sebelum berhenti dan mencuba nasib mencari rezeki dengan menjadi pemandu e-hailing namun tidak bertahan lama.

"Disebabkan keadaan semakin terhimpit kami sekeluarga berpindah ke rumah peninggalan arwah bapa saya di sini untuk meneruskan hidup. Sepatutnya empat anak yang berhenti sekolah sebelum ini masuk sekolah semula pada tahun ini selain seorang berusia tujuh tahun masuk Darjah Satu dan seorang lagi berusia enam tahun masuk Tabika.

"Namun disebabkan memerlukan belanja besar untuk keenam-enam anak masuk sekolah, hasrat untuk menyekolahkan mereka terbantut," ujarnya.

Mengulas lanjut, Abdul Wahid turut memaklumkan bahawa isterinya, Norliana Abu Bakar, 40, tidak dapat bekerja kerana perlu menguruskan keperluan harian anak-anak mereka selain dua lagi anak mereka yang berusia lima dan satu tahun juga tidak diberikan susu seperti kanak-kanak lain.

Mereka yang bersimpati untuk membantu keluarga ini boleh berhubung terus dengan Abdul Wahid menerusi talian 011-61236024.

# data[].attributes.attachment_link.description
KOTA TINGGI - Akibat desakan hidup seorang bapa di Felda Papan Timur, Bandar Mas di sini tidak mampu menghantar enam anaknya ke sekolah. Abdul Wahid Abd Rahman, 48, hanya bekerja di sebuah kedai mencuci kereta dengan gaji RM20 sehari dan pendapatan itu tidak cukup buatnya untuk menampung kos persekolahan anak-anaknya.

# data[].attributes.body
Kaedah untuk memotivasikan murid yang berbeza kesediaan belajar

Setiap guru memainkan peranan yang penting dalam mewujudkan kesediaan belajar dalam kalangan murid-murid. Antara peranan yang akan dilakukan oleh saya sebagai seorang guru adalah dengan memberikan bantuan kepada pelajar yang mengalami kesulitan untuk belajar. Sebagai contoh, saya akan menyediakan nota-nota serta bahan pembelajaran yang lain untuk memudahkan urusan pelajar itu untuk belajar. Hal ini dikatakan demikian kerana, saya percaya bahawa bantuan daripada guru akan mendorong pelajar untuk belajar bersungguh-sungguh dan tidak meletakkan kemiskinan sebagai penghalang untuk mereka berjaya dan dapat melanjutkan pelajaran sehingga ke menara gading. Jelaslah bahawa, dengan memberikan bantuan kepada pelajar yang memerlukan merupakan antara kaedah yang dapa memotivasikan pelajar walaupun wujudnya perbezaan kesediaan belajar dengan murid yang lain.

# data[].attributes.attachment_link.readable_text
HARI guru 2016 yang lalu telah menjadi titik mula membuka mata dan hatinya untuk terlibat dengan kebajikan murid.

Kata beliau, hadiah yang sangat unik daripada murid bernama Fatin Najwa Azahar ketika itu memberi kesan mendalam di hati.

Demikian perkongsian daripada guru Sekolah Kebangsaan (SK) Kuala Pegang, Kedah, Esmimi Elias.

"Saya mula mengajar di SK Kuala Pegang pada tahun 2010. Pada masa itu, saya hanya menumpukan pada pengajaran dan pembelajaran sahaja.

"Kisah tersebut saya kongsikan di media sosial tak sangka menjadi tular dan sejak itu menjadi detik permulaan untuk membantu murid yang serba kekurangan. Ramai yang ingin membantu dan menghubungi saya," katanya.

Kata Esmimi, begitu juga dengan kisah anak muridnya yang tidak pernah menikmati ais krim.

"Kisah ini juga tular dan meninggalkan kesan kepada saya dan rakan guru yang lain.

"Kami ke rumah murid tersebut dan rumahnya dalam keadaan yang sangat daif. Sejak dari itu saya bertekad untuk membantu dan menjaga kebajikan anak murid saya," katanya.

Menurut beliau, kebajikan murid itu bermula pada 2016 sehingga kini.

Cikgu Esmimi (kanan) membawa murid memilih cermin mata di Baling, Januari lalu.

"Dana diperoleh hasil infak sahabat alam maya dan juga daripada NGO yang menghubungi saya berdasarkan kisah anak murid yang mereka kongsi dan tular.

"Malah ada juga projek untuk membaiki rumah anak murid dan projek bekalan air ke rumah mereka," katanya.

Kata beliau, selain barangan dapur, juga diberikan wang saku harian kepada 13 murid yatim dan miskin setiap hari sebanyak RM3.

"Ada juga sumbangan perubatan iaitu ubat kulit diberikan kepada murid saya memandangkan ramai yang terkena kudis buta.

"Kebajikan ini adalah sebagai dorongan dan semangat kepada murid di samping membantu keluarga mereka yang kurang berkemampuan.

Selain itu, kata beliau, khidmat itu demi masa depan murid daripada keluarga kurang mampu untuk keluar dari kepompong kemiskinan dan membimbing ke arah ala tuju demi ilmu.

"Kami juga mahu menyuntik semangat ingin ke sekolah tanpa fikirkan soal kemiskinan dan fokus untuk mencapai kejayaan.

"Kebajikan ini turut mendapat sokongan yang jitu daripada pihak pentadbir. Rakan guru turut memberi kerjasama yang baik dan menyokong sepenuhnya antaranya memberi maklumat keluarga murid yang dikehendaki agar bantuan dapat disalurkan kepada yang layak," katanya.

Jelas Esmimi, ada bekas murid yang dibantu dari segi kewangan dan barangan keperluan ketika pelajar itu melanjutkan pelajaran ke Universiti Pendidikan Sultan Idris (UPSI).

"Alhamdulillah, ramai bekas anak murid yang datang jumpa saya termasuklah yang melanjutkan pelajaran dan kami masih berhubung melalui whatsApp dan Facebook," jelas beliau.

Antara projek kebajikan sepanjang 2016-2019 :

1. Projek sumbangan barangan keperluan dapur

2. Projek cermin mata kepada 4 murid

3. Bantuan keperluan kelengkapan sekolah

4. Projek Bakul Rahmah

5. Projek Kembara Perdana untuk murid yatim miskin yang cemerlang

6. Bantuan alatan menulis

7. Tabung infak wang saku harian

8. Projek membaik pulih rumah dan bekalan air

9. Bayaran yuran tambahan kepada murid tahun 6

10. Tajaan sarapan kepada 50 murid miskin dan yatim.

11. Ziarah cakna 30 buah rumah murid

12. Sumbangan baju raya dan zakat

Cikgu Esmimi (tiga, kanan) dan Muhammad Fadzli (tiga,kiri) menyampaikan sumbangan barangan dapur kepada ibu tunggal murid tahun empat tahun lepas.

Cikgu Esmimi menyampaikan sumbangan telekung kepda murid tahun enam tahun lalu.

Cikgu Esmimi ketika membawa murid membeli kelengkapan Aidilfitri tahun lalu.

# data[].attributes.attachment_link.title
Sanggup bantu pelajar susah keluar dari kepompong kemiskinan hingga kisah tular di media sosial

# data[].attributes.attachment_link.description
HARI guru 2016 yang lalu telah menjadi titik mula membuka mata dan hatinya untuk terlibat dengan kebajikan murid. Kata beliau, hadiah yang sangat unik daripada murid bernama Fatin Najwa Azahar ketika itu memberi kesan mendalam di hati. Demikian perkongsian daripada guru Sekolah Kebangsaan (SK) Kuala Pegang, Kedah, Esmimi Elias.

# data[].attributes.attachment_link.description
HARAPAN seorang ibu ingin melihat anak lelakinya berjaya dalam ilmu pengajian Islam dan al-Quran musnah selepas anaknya menjadi mangsa liwat beberapa pelajar di sebuah pusat tahfiz di Beserah, dekat Kuantan, sejak beberapa bulan lalu.

# data[].attributes.attachment_link.readable_text
KUALA TERENGGANU - Dua pelajar madrasah tahfiz di daerah ini ditahan awal pagi tadi dipercayai terlibat dengan kes liwat dan serangan seksual ke atas dua pelajar junior di madrasah berkenaan.

Difahamkan, kedua-dua pelajar berusia 15 dan 17 tahun itu ditahan kira-kira jam 1 pagi di madrasah mereka bagi membantu siasatan.

Perbuatan kedua-dua suspek terbongkar apabila mangsa yang berusia 10 dan 13 tahun itu menceritakan apa yang terjadi kepada ibu masing-masing, Khamis lalu.

Menurut sumber, ibu mangsa bertanyakan keadaan mereka setelah melihat perubahan sikap kedua-duanya, sebelum mangsa memberitahu diliwat dan menjadi mangsa serangan seksual oleh pelajar senior.

"Mangsa yang berusia 13 tahun mendakwa dia diliwat sebanyak dua kali oleh seorang senior berusia 17 tahun, manakala mangsa berusia 10 tahun pula mendakwa menjadi mangsa serangan seksual senior berusia 15 tahun beberapa kali," katanya.

Susulan itu, keluarga kedua-dua mangsa bertindak membuat laporan di Balai Polis Chendering di sini bagi membolehkan tindakan lanjut diambil.

Sementara itu, Ketua Jabatan Siasatan Jenayah negeri, Asisten Komisioner Razmi Mohd Gunnos ketika dihubungi mengesahkan ada menerima laporan berhubung kes berkenaan.

"Siasatan lanjut sedang dijalankan mengikut Seksyen 14 (a) Akta Seksual Kanak-Kanak 2017 dan Seksyen 14 (b) akta sama," katanya ketika dihubungi hari ini.

# data[].attributes.attachment_link.title
Dua pelajar tahfiz disyaki liwat pelajar junior ditahan

# data[].attributes.attachment_link.description
KUALA TERENGGANU - Dua pelajar madrasah tahfiz di daerah ini ditahan awal pagi tadi dipercayai terlibat dengan kes liwat dan serangan seksual ke atas dua pelajar junior di madrasah berkenaan. Difahamkan, kedua-dua pelajar berusia 15 dan 17 tahun itu ditahan kira-kira jam 1 pagi di madrasah mereka bagi membantu siasatan.